Andres Jaadla

Andres Jaadla (sündinud  10. märtsil 1965 Tartus) on Eesti poliitik, Rakvere linnapea aastatel 2002–2009 ja 2010–2012 ning sporditegelane.

Ta lõpetas 1983. aastal Tallinna 20. Keskkooli, 1984. aastal 2. Tehnikakooli Tallinnas ja 1991. aastal Tartu Ülikooli õigusteaduskonna.

Poliitiline tegevus
Alates 1993. aastast oli ta Rakvere linnavolikogu liige, aastatel 1993–1996 valimisliidu "Rakvere Linna Kodanik" ja aastatel 1996–2009 valimisliidu "Kodulinn Rakvere" nimekirjas. 

2004. aastal astus ta Eesti Reformierakonda. Alates 2005. aastast oli ta valimisliidu Kodulinn Rakvere liige. 

2007. aastal kandideeris ta Eestimaa Roheliste nimekirjas Riigikokku. 11. märtsil 2009 võeti Jaadla aga Reformierakonda tagasi."Rakvere linnapea Andres Jaadla naasis Reformierakonda". Virumaa Teataja, 11. märts 2009 

2013. aasta kohalikel valimistel valiti Jaadla valimisliidu "Rakvere Rahva Kogu" nimekirjas taas Rakvere linnavolikogu liikmeks.

2021. aasta kohalike omavalitsuste valimisel osales ta valimisliidus Rakvere Heaks, mis pälvis 21-liikmelises volikogus ühe koha, mis läks Jaadlale."Valimised Rakveres: kindla võidu saanud Isamaa linnapea kohta ei himusta" Eesti Päevaleht, 19.10.2021 Tähelepanu pälvis, et tema juhitud valimisliidus said null häält tervelt 15 kandidaati."NULLIRING | Need kandidaadid ei usaldanud isegi iseennast volikokku" Delfi, 18.10.2021"HÕLMAST KINNI! Kuidas nulliringimeeste pealik Andres Jaadla värbas inimesi kandideerima? Miks hääled haihtusid kui mutiauku?" Õhtuleht, 20. oktoober 2021

Ta kuulus aastatel 2015–2017 ning kuulub uuesti alates 2019. aastast Eesti Keskerakonda. Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 30 häält ning ei osutunud valituks.

Korruptsioonisüüdistus
Märtsis 2011 saatis Viru ringkonnaprokuratuur kohtusse kriminaalasja, milles süüdistas Jaadlat korruptsioonivastases seaduses kehtestatud toimingupiirangute korduvas teadvas rikkumises suures ulatuses aastatel 2007–2008."Rakvere linnapea saadeti ametikuriteos süüdistatuna kohtu ette" Postimees, 14. märts 2011 Andres Jaadla mõisteti süüdi korruptsioonis süüdi 2012. aastal."Jaadla jäi iseendaga tehingute sõlmimises süüdi" ERR, 14.05.2012 

Augustis 2012 teatas ta jätkuva kohtuvaidluse tõttu Rakvere linnapea ametist tagasi astumisest. Augustis 2013 astus ta Reformierakonnast välja."Rakvere endine linnapea Andres Jaadla lahkus Reformierakonnast " Delfi, 23.08.2013

2021. aastal hages Jaadla Anti Poolametsa, sest viimane kirjutas Facebookis, et Jaadla mõisteti 2012. aastal korruptsioonis süüdi."Kohtuvõitlus: kas poliitiku vanu patte tohib meelde tuletada?" Eesti Ekspress, 15.02.2023

Muu ühiskondlik tegevus
Jaadla oli Eesti Korteriühistute Liidu asutaja ja juhatuse esimees aastatel 1997–2002 ning jätkas Rakvere linnapeaks saades juhatuse liikmena. 

Ta on ka punkbändi Süütu Vanaema liige (kitarrist) ja suures osas tema toetusel korraldati 2008. ja 2011. aastal Rakveres punklaulupidu.

Sporditegelasena
Jaadla on alates 2006 aastast Eesti Sumoliidu president. Tema toetusel ja eestvedamisel korraldati Rakveres 2006. aastal juunioride maailmameistrivõistlused sumos (esimene väljaspool Jaapanit) ja 2008. aastal juunioride ja täiskasvanute maailmameistrivõistlused sumos.

Tunnustus
2010 Rakvere Kroonimärk

Viited

Välislingid

Kategooria:Rakvere linnapead
Kategooria:Eesti sporditegelased
Kategooria:Eesti Reformierakonna poliitikud
Kategooria:Tartu Ülikooli õigusteaduskonna vilistlased
Kategooria:Korporatsioon Sakala liikmed
Kategooria:Sündinud 1965